‘Port de Sagunt Company Town’ és qualificat com a projecte cultural d'interés social
18 de desembre 2019

![](/media/obqmfptd/52-thumbnail_logo-sello.jpg)  

El Consell Assessor del Mecenatge de la Comunitat Valenciana va valorar favorablement, de manera unànime, el projecte ‘Port de Sagunt Company Town’ presentat per la Fundació de la Comunitat Valenciana de Patrimoni Industrial i Memòria Obrera del Port de Sagunt. Com a conseqüència, la fundació (i els seus projectes) passa a ser possible entitat beneficiària del mecenatge segons el que es disposa en la Llei 20/2018, de 25 de juliol, de la Generalitat Valenciana, del mecenatge cultural, científic i esportiu no professional.

El mecenatge de caràcter privat és una activitat voluntària i filantròpica a través de la qual s'afavorix i es fomenta la realització de projectes culturals, científics i esportius no professionals en l'àmbit de la Comunitat Valenciana, al mateix temps que les persones mecenes obtenen beneficis fiscals.  

La Llei 20/2018, de 25 de juliol, de la Generalitat Valenciana, recull un conjunt integrat de mesures administratives i tributàries per promoure i difondre la cultura del mecenatge entre la societat valenciana, configurant-lo com un motor de responsabilitat i de participació social.  

Qualsevol persona física o jurídica pot ser mecenes, però només poden acollir-se als incentius fiscals previstos en la legislació valenciana les persones físiques amb domicili fiscal en la Comunitat Valenciana. L'incentiu fiscal és la deducció d'un 25% en la quota autonòmica de l'Impost de la Renda de les Persones Físiques (IRPF).  

Com la Comunitat Valenciana és una comunitat autònoma de règim comú i no té competències tributàries en l'Impost de Societats, les persones jurídiques no disfruten de beneficis fiscals per esta Llei. No obstant això la Fundació està donada d'alta en Hisenda Estatal com a entitat acollida a la Llei 49/2002, de 23 de desembre, de Règim fiscal de les entitats sense finalitats lucratives i dels incentius al mecenatge, la qual cosa li permet atorgar a la Hisenda Estatal deduccions fiscals en l'Impost de Societats, a les donacions efectuades per les empreses a la Fundació.​  

*   [](http://www.facebook.com/sharer.php?u=https://aytosagunto.es/va/actualitat/port-de-sagunt-company-town-es-qualificat-com-a-projecte-cultural-d-interes-social/ "Facebook")
*   [](http://twitter.com/share?url=https://aytosagunto.es/va/actualitat/port-de-sagunt-company-town-es-qualificat-com-a-projecte-cultural-d-interes-social/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/port-de-sagunt-company-town-es-qualificat-com-a-projecte-cultural-d-interes-social/ "Linked In")
*   [](mailto:?body=https://aytosagunto.es/va/actualitat/port-de-sagunt-company-town-es-qualificat-com-a-projecte-cultural-d-interes-social/)